Downloaded from YTS.LT
Official YIFY movies site: YTS.LT
Volim… Volim djecu.
Volim djecu. Volim vašu djecu.
I imam svetu dužnost da vam pomognem da ih zaštitite.
Vaš je motiv vratiti ih Bogu.
Da?
Bok.
911, o kakvom se hitnom slučaju radi?
Na vratima mi se upravo pojavio 12-godišnjak i traži pomoć.
Gležnjevi su mu svezani. Ne želi reći zašto.
POLICIJA SANTA CLARA-IVINSA
Dobro došli u ConneXions! Ja sam Jodi Hildebrandt.
Divno što ste s nama!
Što se događa, mali? Sjedni.
To je osobno.
Sjedni.
Nitko ne želi znati istinu. Nitko ne želi znati istinu jer ova djeca…
Za sve je kriv vrag. Iskorištava djecu,
sve nas odrasle,
roditelje koji ne daju da djeca odgovaraju.
Danas zlostavljate djecu ako spavaju na podu. Zlostavljate ih.
To je smiješno. Više ne smiješ odgajati vlastitu djecu.
Pozvonio je i tražio da nazovem policiju.
Čini li se da je pod utjecajem droge ili alkohola?
Mislim da nije.
Ali oko gležnjeva ima selotejp.
-Mislim da oko njega ima i rane. -Ima i…
Isto je i oko zapešća. Dobro, ovaj dečko je zbilja…
Treba…
Ovaj mali je očito bio…
Netko ga je zatvorio. On je…
Očito je prepun rana.
ZLA INFLUENCERICA: PRIČA O JODI HILDEBRANDT
DOBRO DOŠLI U IVINS U UTI
30. KOLOVOZA 2023.
Primili smo poziv.
„Dečko ima selotejp oko gležnjeva. Čini se da je pothranjen.”
To je sve.
Radila sam na istragama.
Bavila sam se raznim zločinima. Bila sam jedina detektivka.
Upravo bi trebali doći.
Dobro, Hitna je došla.
Nekoliko je nas bilo malo sumnjičavo je li to zaista tako kako su prijavili.
Santa Clara-Ivins vrlo je imućan kraj.
Veliki domovi smješteni su na velikim parcelama.
Možda su se djeca igrala i netko je ostao zalijepljen? Ne znaš.
Kad je prvi policajac stigao,
odmah je primijetio koliko je pothranjen, izgladnjen, mršav.
A vidio je i kakve ozljede ima.
Na ranama je imao nekakvu pastu.
Imao je selotejp.
Imao je prozirnu foliju.
Plače mi se.
Znam, zato sam stavio naočale.
Nisu prošle ni tri minute, nazvao me i rekao:
„Ovo je velika stvar. Moraš doći.”
Bolničari su počeli rezati to čime je vezan.
Možeš vidjeti rane.
Možeš osjetiti miris, miris mesa.
Dječak je rekao da su ga vezali užetom i lisicama.
Rekao je da je zaslužio te ozljede.
Ne ljutim se na tebe, dobro? Samo pokušavamo shvatiti što se događa.
Sada smo fokusirani na tebe, dobro?
Tko te vezao užetom?
Onoga dana kad je pobjegao, temperatura je bila viša od 38 stupnjeva.
Otišao je bez cipela,
a kao što vidite, ovo je gotovo pustinjski teren.
Obišao je tri kuće.
Pomoć su pozvali iz treće kuće.
Kaže da je izašao kroz trijem susjedne kuće.
Zove se Jodi Hildebrandt.
O Jodi sam imala ograničene informacije.
Znala sam da je terapeutkinja.
Svi smo pokušavali odgonetnuti
kako terapeutkinja živi u kući od pet milijuna dolara.
Dječak je rekao da mu se majka zove Ruby Franke.
Saznali smo da su Ruby i Jodi poslovne partnerice.
Ja sam bila bliže bolnici.
Ondje sam prvi put stupila u kontakt s dječakom.
Kad sam ga vidjela, prvo sam se pitala
kako to netko može učiniti svojem djetetu.
Dječak je rekao da je u kući još njegova sestra.
Radilo se o mlađoj sestri. Nije je vidio više od mjesec dana.
Moramo pronaći kuću.
Ako su djeca unutra, moramo pretražiti kuću.
12X-1711, možeš li doći ovamo?
OKRUŽNI URED DRŽAVNOG ODVJETNIKA
Primili smo poziv da se radi o posebnom slučaju
i da trebaju naloge za pretragu.
„Kakvi točno nalozi? Kako će ovo ići?”
Policija je vidjela da dečko nije bio na sigurnom,
a on im je rekao da je u toj kući njegova sestra.
Ući će i provjeriti je li tko u kući u opasnosti.
Jedan, 84.
Nalijevo.
Policija! Otvorite!
Otvorite vrata!
Jodi?
-Morate izaći. -Imam odvjetnika.
-Sjajno. Izađite iz kuće. -Ne, neću.
-Izađite iz kuće. -Izađite.
Polako!
Idemo samo ispred vrata.
Kako možete ući u kuću?
Ondje.
Ući će u moju kuću.
-Sjednite ondje. -Imate li nalog?
-Sjednite. -Nalog za pretragu?
Ne prikupljaju dokaze.
Samo traže potencijalne žrtve zločina.
Policija! Ima li koga?
Našao sam jednu osobu.
Bok! Ja sam policajac.
Jesi li dobro?
Sama si ovdje?
Tada su pronašli maleno dijete.
Sjedilo je u turskom sijedu u ormaru spavaće sobe na katu.
Ja sam narednik Tobler.
Kako se zoveš?
Ne želiš razgovarati sa mnom?
Neću ti nauditi.
Dajem ti riječ.
I shvaćam ako se bojiš. I ja bih se bojao.
Mogu li sjesti k tebi?
Ne moramo razgovarati ako ne želiš.
Dijete je imalo obrijanu glavu. Bilo je jako mršavo.
Činilo se da se boji.
-Ima li još koga u kući? -Ima.
Djece?
Unutra je djevojčica.
-Samo jedna? -Ondje je.
Dobro. Koliko ima godina?
-Drugi tjedan napunit će 10 godina. -Dobro.
Sve nas je to jako iznenadilo i gotovo zbunilo.
Kako? Kako se to… Kako se to dogodilo?
Bojiš li se?
Samo sam nervozna.
-Što? -Samo sam nervozna.
Pomogli smo tvojem bratu.
Tako želimo i tebi.
Imali smo dvoje jako pothranjene djece.
Bilo je jasno da su ih duže vrijeme jako teško zlostavljali.
Jodi je bila jedina odrasla osoba ondje, a djeca nisu bila njezina.
Gdje su mama i tata?
POLICIJA SANTA CLARA-IVINSA
Ako su u neki zločin upletena djeca,
odmah zovemo socijalnu službu.
Javili su mi se iz socijalne službe i rekli:
„Jess, samo proguglaj ‘8 Passengers’.‘”
-Bok! Ja sam Kevin. -Ja sam Ruby.
Mi smo glava 8 Passengersa. Mi smo mama i tata.
Ružičasto je! Bit će curica!
Znala sam!
Želiš mnogo darova?
-Ne samo jedan? -Puno!
Ajoj.
Hvala na gledanju!
Saznala sam da je 8 Passengers kanal na YouTubeu
koji su pokrenuli Ruby i Kevin Franke.
Prikazivali su svoju obitelj, što rade iz dana u dan.
Moraju očistiti kombi, a onda će dobiti božićne pidžame.
Imamo novosti.
Nisu živjeli u našem području i nitko nije poznavao ni Ruby ni obitelj.
A Jodi se ne pojavljuje u njihovim videima.
Ili na društvenim mrežama.
Neko smo se vrijeme pitali
kako se Jodi uklapa u tu obitelj.
Kanal su tako nazvali jer imaju šestero djece.
IZVJEŠĆE O INCIDENTU
Morali smo naći ostalu djecu.
Dvoje mlađe djece bilo je kod Jodi.
Dvoje starije djece, Chad i Sherry,
ne živi i ne kontaktira s obitelji.
Svi su bili u panici i pokušavali su naći dvoje srednje djece.
I oni su maloljetnici.
Mjesni uredi tražili su ih po cijeloj državi.
Otišli su na sjever, u obiteljsku kuću Frankea u Springvilleu.
Evo što ona vozi…
Policija!
Došli smo vam pomoći!
-Otvorite vrata! -Policija!
-Tražimo ženu. -Ženu i dvoje djece.
Djeca su možda u opasnosti.
Kad je policija pretražila Rubynu kuću u Springvilleu,
pronašli su spakirane torbe za djecu koja su živjela ondje.
Spakirane torbe s čistom odjećom.
Koji se vrag ovdje događa?
Čini se da se pakiraju.
Mislim da su Ruby i Jodi bile spremne na bijeg
za slučaj da im netko dojavi da ih policija traži
zbog onoga što su radile djeci.
Ovo je njezin dnevnik.
Od 29. kolovoza. To je bilo jučer.
„Sredila sam većinu kuhinje.”
Imaju dovoljno konzervi da prežive apokalipsu.
Garaža je apsolutno čista.
Saznali smo da je Ruby toga jutra otišla iz St. Georgea s jednim srednjim djetetom.
Kad je dječak pobjegao, Jodi je pozvala Ruby da se vrati.
Ostavila je dijete i vratila se u St. George.
Možeš sjesti ondje.
Policija okruga Ute
pronašla je dvoje srednje djece u domu prijatelja.
Bila su dobro.
Dok su tražili srednju djecu,
Kevin Franke, Rubyn muž, stigao je u policijsku postaju.
Kako ste saznali da morate doći ovamo?
Dobio sam poruku da moram doći po djecu
u policijsku postaju u Ivinsu.
Zanima me tko vam se javio. Ima smisla da se netko javio.
Ali ne znam tko bi se javio iz našeg odjela.
Dobro. A meni nije ugodno reći tko mi se javio.
Bilo je jasno da ne želi reći nešto što bi moglo nauditi nekomu od njih.
Ali poslije smo saznali da je Jodi javila Ruby
da dođe po djecu u policiju.
A onda je ona nazvala Kevina.
Poznajete li neku Jodi?
Ona je terapeutkinja i životna trenerica.
Je li vaša žena njezina klijentica? Je li vaša žena njezina partnerica?
Znam da surađuju godinu dana, snimaju…
Tko to točno?
-Ruby i Jodi. Snimaju… -Ruby i Jodi? Mislite…
Snimaju podcaste i…
Kako se to zove?
ConneXions. Piše se s X.
Dobro došli u ConneXions. Ja sam Jodi Hildebrandt, a ovo je…
Ruby Franke.
Našla sam ConneXions i malo sam istraživala o tome.
Saznala sam da je Jodi osnovala ConneXions.
To je bila terapija, ali gotovo na bazi vjere.
Istina je nepromjenjiva. Vječna je.
Kad si kažem istinu, volim svoju dušu.
Nitko u našem uredu nikada nije čuo za Jodi Hildebrandt.
Ali brzo smo saznali da je prisutna na društvenim mrežama.
Zovem se Ethan. Moja žena i ja bili smo u Jodinu programu ConneXions.
Znao sam za Jodi
jer je jako popularna u određenim krugovima.
Održavala je grupne sastanke
na kojima su se ljudi otvarali. To je sjajno.
To je cijeli program koji se vrti oko životnog savjetovanja, potpore,
telefoniranja, komuniciranja, povezivanja.
Sjećam se kad sam tek vidio svjedočanstva i videa na stranici.
Parovi su se činili sretnima. Riješili su probleme.
Iskreno, sjajno se reklamirala na internetu.
Taj vas je sadržaj mamio.
Pisala sam bilješke.
Sutra ćemo imati radionicu za parove.
Očito, Utah je dom
Crkve Isusa Krista svetaca posljednjih dana.
Mnogi ljudi jedva da su izloženi bilo čemu što je povezano s terapijom.
Jodi se pojavila s fotografijama i snimkama.
Počela je govoriti o životu,
iskrenom, odgovornom, skromnom.
Pomagala je ljudima da žive u istini, da budu poput Krista.
To se činilo revolucionarnim.
To je gotovo kao tajna, kao trik, tajna života.
Ja sam Valerie Jackson.
Moj muž i ja bili smo tri godine u braku kad smo počeli ići k Jodi.
Meni je puno pomogla. Prvi sam put osjetila,
jer sam žena u crkvi kojom dominiraju muškarci,
da bar donekle imam neku snagu.
Pogledala sam mnogo Jodinih videa i pomislila:
„I ja imam pravo glasa? Mogu reći nešto u ovom braku?”
Morate se centrirati u istini i ne popuštati oko granica.
Kako žene mogu podupirati muškarce?
Žene se mogu naučiti voljeti.
To mi je bilo nešto novo. Potpuno sam povjerovala u to.
Htjela sam još više.
Ljudi misle: „Ovo je sjajno. Još nisam čuo za to.”
Podijele to s prijateljima. Zaista se uspjela proširiti
u područjima gdje ima mnogo naših vjernika.
Pozivali su Jodi da dijeli svoje ideje.
Imala je mnogo pregleda. To je bila velika stvar u zajednici.
Pozivali su je da snima velike, utjecajne podcaste.
Uzbuđeni smo što je s nama Jodi Hildebrandt.
Ima golem podcast, 50 000 pratitelja.
Jodi, hvala što si s nama.
Hvala, Ken.
KUĆA JODI HILDEBRANDT
Proveli smo početnu potragu i našli curicu.
Odmah smo tražili nalog za pretragu cijele kuće.
Policija.
Ne obuhvaća samo potragu za ljudima.
Htjeli smo prikupiti dokaze o zločinu.
Predali smo joj nalog. U kući smo.
Žrtve imaju devet i 11 godina.
Znali smo da su jako uplašeni.
Bojali su se što će im Jodi i Ruby učiniti jer su razgovarali s ljudima.
Navikli smo na obične zločine.
Ali strašno je kada doživite tako jeziv slučaj zlostavljanja djece.
A o tome se radilo.
Da.
Pretraživali smo sobu po sobu, stvar po stvar.
Bilježili smo sve što smo našli.
Traže dokaze fizičkog zlostavljanja.
Kad smo pretraživali Jodinu sobu,
tražili smo dokaze koji bi potvrdili dječakovu izjavu,
stvari kojima su ga ozlijedili.
Pronašli su prepunu kantu za smeće.
Bilo je očito da su mu rane zamatali u prozirnu foliju.
Poslije smo saznali da se radilo
o homeopatskoj mješavini meda i kajenskog papra.
To nikomu ne bi smjelo pasti na pamet.
Bilo je jasno da je Jodi pomagala u liječenju dječakovih ozljeda i rana.
Pronašli smo još te mješavine i prozirne folije
u sobi Ruby Franke.
Našli smo i uže.
U ormarima je bilo puno selotejpa.
Kuća ima gotovo 1000 četvornih metara.
Ima velik betoniran podrum u kojemu mogu spremati stvari.
U jednoj podrumskoj prostoriji bio je sef.
-Imam pitanje. -Da?
Dolje je prostorija sa sefom na kojemu je kotač?
Policija je pitala Jodi kako glasi šifra sefa.
Odgovorila je da se ne sjeća.
Zaključan je nekoliko godina
i morala bih nazvati…
-Nekoga… -Je li to soba za paniku ili…
-To je soba. -I ne znate šifru?
-Nisam je rabila. -Dobro.
Naš je poručnik sišao, igrao se sa sefom.
Utipkao je 1-2-3-4-5-6 i odmah ga je otvorio.
Otvorili su sef. To je bila soba za paniku.
Pitali su se jesu li ondje držali djecu.
Počeli su otvarati ladice.
Našli su lisice, našli su uže.
Imali smo dokaze da su odrasli znali za ozljede
i da su poduzimali korake…
Neću reći da ih liječe, to je preblago.
Ali rješavali su se ozljeda.
Bilo je jasno da su im mučili. Vidjeli smo to.
Vidjeli smo ozljede na njima. Vidjelo se da su pothranjeni.
To… Oprostite, teško je govoriti o tome.
Mama sam i to me shrvalo.
Nikada nisam vidjela takvo zlostavljanje u dotadašnjim slučajevima.
Što je to?
Onda se u kući iznenada pojavila Ruby Franke.
Ovo je policajka Hines. Ona će biti s vama.
Bila je jako tiha, povučena, nije pokazivala osjećaje.
Nije pitala za djecu.
Bila je led ledeni.
Isto kao i Jodi.
Samo je sjedila na kauču i nije postavljala pitanja.
Nisam htjela da komuniciraju
jer nisam htjela da usklade priče.
Ruby, već smo te priveli.
Ali odvest ću te u policijsku postaju.
Dobro. Moraš ustati.
Stavi ruke iza leđa.
Savršeno.
Na temelju onoga što smo imali,
stavili smo lisice Ruby i Jodi.
Obje smo ih odveli u postaju na daljnje ispitivanje.
To je luda priča.
Osoba koja je influencerica i uči druge kako da budu dobre mame
pritvorena je jer je loša mama.
Ali da terapeutkinja navede nekoga da pobožno povjeruje u to
da mora mučiti svoju djecu?
Mislim da je to strašnija strana priče.
BESPRIJEKORNA ISKRENOST, OSOBNA ODGOVORNOST, PONIZNOST
Za Jodi Hildebrandt vjerojatno sam prvi put čula
negdje oko 2015.
Ja sam bračna i obiteljska terapeutkinja, primarno među mormonima.
Počela sam primati bivše Jodine klijente.
To je tipično u svijetu terapije.
Dođu ljudi koji su već imali terapeuta.
Ali počela sam slušati stvari koje su bile jako čudne,
posebno u području seksualnosti.
KLINIČKA SAVJETNICA
Kad je riječ o Jodi Hildebrandt…
Kao i većina nas koji se bavimo mentalnim zdravljem,
i ona je uvelike bila određena svojim osobnim ranama.
Ja sam Jodi Hildebrandt.
Rođena sam 1969. u Tucsonu u Arizoni.
Moja obitelj imala je sedmero djece.
Odgojena sam u mormonskoj vjeri, u tipičnom mormonskom domu.
Kad smo odrastali, pravilo je glasilo: „Učinit ćeš to jer to tako ide.”
Uglavnom zbog straha.
Bila sam savršeno dijete.
Bila sam u misiji u Portoriku.
To mi je iskustvo bilo divno.
Tada, 90-ih, nije bilo uobičajeno da žene idu u misije.
Ali Jodi je znala kako uvjeriti ljude i ljudi su htjeli činiti ono što je rekla.
PARTNERICA IZ MISIJE
Ja sam Laura Howells Leavitt.
Jodi i ja bile smo partnerice u misiji u Portoriku.
Cilj nam je bio preobratiti što više ljudi.
Mormonske misije su jako naporne.
Pravila je mnogo.
Ustajali smo u šest jutro.
Na španjolskom smo čitali Mormonovu knjigu.
Zajedno smo učili.
Uvijek smo radili.
Razgovarali smo s ljudima na parkiralištima,
kucali smo na vrata.
Imali smo dnevnu kvotu razgovara s ljudima.
To je bilo zlatno pitanje.
„Želite li čuti više
o Crkvi Isusa Krista svetaca posljednjih dana?”
Mislila sam:
„Nikada nisam radila nešto teže.”
Nije lako biti s partnericom, koju niste birali,
i to 24 sata na dan, svaki dan.
Kad ste misionari, morate voditi dnevnik. To je jedna od smjernica.
Pisala sam svaki dan.
Radili smo s jednom obitelji. Odgodili su datum krštenja.
Zapisala sam kako se sve promijenilo
kada je Jodi uspjela sjesti s njima.
„Da samo čujete kako im Hil pomaže da osjete Duha.
Čak je i plakala. Sjedila sam i nisam znala što reći.
Osjećala sam se pomalo bezvrijedno. Nisam bila ni potrebna.”
Zapisala sam da mi nije posve ugodno s Jodi.
Iako nas je bilo troje,
Jodi je mislila da ona donosi prevagu.
Priča o Jodi Hildebrandt i Ruby Franke
zasigurno je prava mormonska priča.
To je vjerska priča.
Misionarstvo ima veliku vrijednost u mormonskoj kulturi.
Širite evanđelje među drugima.
To može biti formalno,
kao Jodi Hildebrandt, koja odlazi u misiju te kuca ljudima na vrata i propovijeda.
Ili neformalno, a to se u biti svodi na javno prikazivanje svojeg života.
OBITELJSKI VLOGERI
Utah je meka za influencere.
A influencerice su često mame.
U Uti je važno biti usredotočen na obitelj.
I to je divno.
Mnogo žena odrasta i misli:
„Želim biti majka.”
Zbog toga se pitaš:
„Kako mogu biti što bolja majka?
Možda mogu podijeliti svoju priču.”
Točno je to Ruby radila na YouTubeu.
„Ruby, prekrasna majka šestero djece, voli Kevina.”
Obitelj Franke su influenceri. Veoma su popularni.
Predstavljali su ideal onoga kakva bi takva obitelj trebala biti.
Netko tko može ispričati kako je to biti „prava obitelj”.
Ja samo moram paziti da kuća ne izgori i da se djeca…
Da se ne pobiju.
Jesi li gotov?
Koliko znam, i oni su se pridružili ConneXionsu,
iz istog razloga kao i drugi.
Htjeli su popraviti brak.
Ali kad sam ih prvi put sreo u ConneXionsu,
tek sam tada čuo za njih.
Pomislio sam: „I?” Nisam shvaćao u čemu je fora.
Onda su mi ljudi počeli pričati:
„Ne, oni su face u tom svijetu,
u svijetu influencera.”
8 Passengers bio je velik kanal na YouTubeu.
Imali su više od dva milijuna pretplatnika i više od milijardu pregleda.
Na toj su platformi mogli znatno zaraditi.
Postoji pritisak da pokažeš određenu vrstu fasade,
određen način života,
tako da te drugi požele pitati o evanđelju Isusa Krista.
Ruby je objavljivala na društvenim mrežama kako je to biti žena i majka.
„Je li mi kuća čista? Jesu li djeca sita? Izgledaju li kako treba?
Učim li ih prava načela evanđelja?”
To je ženina uloga.
Ali imate mnogo prilika da o sebi mislite jako loše
jer ne zadovoljavate standarde.
Isto se može reći i za Jodi Hildebrandt.
Taj perfekcionizam bio je prisutan i u njezinoj priči.
U karijeri je javno govorila o tome.
Mislite: „Ovisnost ti ne gine.”
Razvila sam poremećaj u prehrani.
Pokušala sam sve kontrolirati
jer drukčije nisam mogla izraziti osjećaje.
Udala sam se 1993.
Brak mi se raspao tri godine poslije i to me donekle iznenadilo.
Naime, moje pleme, kako ga ja zovem,
nije me pripremilo na rastavu.
Bila sam ranjena u duši
jer sam osjećala da me crkva ne štiti.
Tada sam imala dvoje djece.
Odlučila sam upisati poslijediplomski studij.
Odlučila sam studirati na Odsjeku za pedagošku psihologiju.
Počela sam proučavati ono što me zanimalo
i počela sam postavljati pitanja o svojoj vjeri.
Ovo je disertacija koju je napisala tijekom magisterija.
Počela sam ispitivati prijateljice o njihovim seksualnim iskustvima.
Odgovori su katkada bili puni zbunjenosti,
sumnje, krivnje, a često i srama.
Godinama sam mislila na to.
Zanimljivo, to joj je bila disertacija. Od toga je počela.
Mučile su je poruke
koje su internalizirale posebno žene kada je riječ o seksu.
Jodi Hildebrandt upoznala sam 2011.
Kada sam došla k njoj, bila sam na samome dnu.
Nisam drukčije znala srediti ono što se događalo u mojem braku.
„Jesam li kriva ja? Nisam dovoljno dobra?”
Iskreno, seksualni život nije nam bio dobar
ali većina ljudi u mormonskoj kulturi prilično je seksualno nezrela.
I ja sam bila takva.
Imala sam prijateljicu kojoj je biskup preporučio Jodi.
Kad god bi biskup nešto savjetovao,
ja bih to shvatila kao da dolazi od Boga
jer nas tako uče.
Jodi Hildebrandt postala je uspješna u području mentalnog zdravlja
koje je bilo itekako usklađeno s crkvenim učenjem.
U zahtjevnim, konzervativnim religijama
imaju stroža pravila za seksualno ponašanje.
Ti su standardi prilično kruti.
Bez seksa prije braka, čak i bez masturbacije,
nema erotskog materijala poput pornografije.
Sveto pismo uvijek iznova uči
da Duh Gospodnji neće prebivati u nečistom šatoru.
Crkva Isusa Krista svetaca posljednjih dana
šalje takve poruke, i to je vrlo učinkovito.
Plaši ljude.
Oni koji traže i rabe pornografiju u svrhu seksualne stimulacije
očito krše taj savez.
Početkom 2000-ih,
pojavom interneta i pametnih mobitela,
pornografija je postala mnogo dostupnija.
To je u neku ruku stvorilo paniku,
a crkva je vrlo brzo spojila
tu paniku s jezikom ovisnosti.
Pornografija izaziva ovisnost baš kao kokain ili bilo koja droga.
Jodi Hildebrandt bila je ključna
kada je riječ o procesu od 12 koraka koji je crkva provodila.
Govorila je da te programe za borbu protiv ovisnosti treba rabiti
kada je riječ o problemima seksualnosti.
Dijagnostički statistički priručnik.
To je zapravo Biblija za poremećaje mentalnog zdravlja.
U njemu ne možete pronaći šifru za ovisnost o seksu ili pornografiji.
Ali crkva je podupirala liječenje muškaraca koji gledaju pornografiju
i koji žude za ženama.
I tako se Jodi Hildebrandt našla na popisima odobrenih terapeuta
koje je biskup mogao preporučiti.
Rad s Jodi bio mi je prvi klinički posao.
Vodila je grupe za muškarce sa seksualnom ovisnošću
i žene koje su se osjećale izdanima zbog te ovisnosti.
Nisam ni znala da postoji seksualna ovisnost.
U razgovoru me pitala znam li se suočiti s ljudima.
To je pitanje koje mi je ostalo u sjećanju
jer sam zastala i razmislila.
Čudno ga je formulirala.
Suočavanje nije terapeutska metoda.
Rekla sam da mogu dati povratne informacije.
Rekla je: „Odlično.”
I odmah me zaposlila.
Bila je izravna.
Mislila sam da utjelovljuje ženu koja se poznaje
i zna kamo ide.
Ta se strast vidi u njezinim videima.
Ovisnost uništava naš svijet. Što se događa?
Evo, to se događa.
Ljudi ne shvaćaju da biraju distorziju,
a ne istinu jer uopće ne znaju da to postoji.
Odrastao sam kao velik vjernik i normalno je osjećati velik sram
oko svega povezanog s pornografijom.
Mnogo se ljudi bori s tim, i ja.
To me izjedalo.
Jer sam mislio da sam dobar.
Jedno od središnjih učenja mormona je
da su obitelji vječne
i da su obitelji sastavni element našeg života na Zemlji.
Glavni je prioritet spasiti brak.
Oženio sam se mlad.
Većinom nisam znao što radim.
Onda je proglašena karantena zbog COVID-a.
Imao sam novorođenče.
Privikavao sam se na rad od kuće.
Iskreno, bio sam depresivan.
Zbog toga mi je brak bio u problemima.
Žena mi je jednog dana nakon posla rekla: „Pridružila sam se ConneXionsu.
Mislim da će mi pomoći.
Ako cijeniš naš brak, razmisli i ti o tome.”
Pogledao sam hrpu videa.
Isprva je sve imalo smisla.
Tri su temeljna načela. Iskrenost, odgovornost i poniznost.
Nazvao sam Jodi.
„Ethane, ja sam Jodi Hildebrandt. Život će ti se promijeniti.
Dolazit ćeš k meni i ako cijeniš ženu,
ako cijeniš to što si u djetetovu životu, radit ćeš sve što kažem.”
Počeli smo se sastajati svaki tjedan.
Spremno sam prihvatio da će me savjetovati.
I dalje sam jako aktivan u crkvi
pa me pomisao na rastavu užasavala.
Idem li prema tomu? Kako sam to skrivio?
Učinio bih sve da spasim obitelj.
30. KOLOVOZA 2023.
17.50 H
Prvo sam razgovarala s Kevinom Frankeom.
Htjela sam izgraditi odnos i izvući što više informacija.
Jasno, otac je i tada je bio osumnjičen.
Koliko djece imate?
Imam šestero djece.
Svi žive s vama ili…?
Nisam ih vidio više od godinu dana.
Nijedno dijete?
Ne, nijedno dijete.
Godinu dana?
-Više od toga. -Dobro.
Trenutačno sam razdvojen.
Od koga?
Od žene i obitelji.
Kako se žena zove?
Ruby Franke.
Koliko vi znate, kad su Ruby i Jodi odlučile surađivati?
Pa odlučile su pokrenuti posao
2021.
Dok ste vi i Ruby bili zajedno?
Da.
Dobro.
Sjednite.
Prva prostorija nadesno.
Poštujete li Jodi?
Poštujem li je? Da, mislim da je veoma iskrena.
Dobro. Je li joj vaša žena partnerica?
Je li joj vaša žena cimerica?
Želim reći, vaša djeca žive u njezinoj kući.
To nisam znao.
Došli smo razgovarati
o nekim stvarima koje se tiču vaše djece.
Ruby Franke u sobi za ispitivanje…
Bilo je čudno.
Živite li ovdje ili…?
Mogu čekati cijeli dan.
Vi odlučite želite li razgovarati s nama o tome što se događa.
Samo je gledala u daljinu, treptala…
Ne znam što se događa.
Ako vam je ugodnije razgovarati s njim, mogu izaći.
Pričekat ću odvjetnika.
Dobro.
Jodi je u razgovoru ostavila dojam
dobrog čovjeka koji želi pomoći,
ali su ga odgovorili od toga.
Vjerujem odvjetniku. Rekao je da šutim.
Rekla sam da nemam što skrivati. „Znam,
ali daj da budem s tobom kad budeš govorila.”
Znači… Činite se kao dragi ljudi.
Da.
Ništa ne skrivam. Ne želim biti teška.
Ovo je stvarno…
Da znate sve detalje, mislim da biste suosjećali…
-Pa… -Oko toga što se događa.
Kada je riječ o istrazi, u tom smo trenutku imali 1000 pitanja.
Imamo dvoje djece koji se boje razgovarati s vlastima
i dvije odrasle osobe za koje pretpostavljamo da su zlostavljačice.
Nismo shvaćali kakav je odnos između njih dvije,
što se događalo ondje, kakav motiv stoji iza svega toga.
Nismo znali kako ćemo to saznati jer nitko nije razgovarao s nama.
Želimo shvatiti što se događalo u kući.
Voljela bih vam reći, ali ne znam tko ste vi.
Ne znam hoćete li mi izokrenuti riječi.
Zato su tu kamere.
Sve se dvostruko snimka, i audio i video.
Ja sam psihologinja. Stalno gledam ljude kako izvrću nešto.
Shvaćam. Ja sjedim i na vašoj strani. Shvaćam.
Da bar ljudi to ne rade, ali rade.
Kad sam saznala za ConneXions i počela istraživati o Jodi,
saznala sam i da joj je licenca za rad na kušnji.
To se dogodilo prije mnogo godina, zbog kršenja povjerljiva odnosa s klijentom.
Jednog dana 2011. naš je ured primio sudski poziv.
Bile smo iznenađene. Jodi ga je otvorila.
Klijent ju je optužio da je prekršila povjerljivost odnosa.
To znači da ste podijelili klijentove osobne podatke,
a niste imali pravo na to.
Rekla mi je što piše u sudskom pozivu.
Budući da je gledao pornografiju,
tvrdila je da je seksualni predator
pa je te podatke dala ne samo njegovu fakultetu,
nego i crkvenom vođi.
Bila je ljutita i uznemirena. Rekla je da je to u njegovu interesu
jer se i dalje ponaša kao ovisnik.
Dozvola za rad stavljena joj je na kušnju,
ali posao joj je i dalje rastao.
Zaobilazila je to ograničenje i predstavljala se kao životna trenerica,
a ne kao terapeutkinja.
A njezin novi posao ConneXions ludo se širio na internetu.
Zarađivala je na grupnoj i pojedinačnoj terapiji.
Pisala je radne bilježnice. Objavljivala je na internetu.
Jodi je bila poslovna žena i znala je kako se gradi poslovno carstvo.
Ako ste poput mene, u životu ste iskusili bol.
Osjećali ste da ne zaslužujete ljubav.
ConneXions je rješenje.
Kad ste terapeut, s klijentima morate imati primjerene odnose.
Pristupate im dostojanstveno i s poštovanjem.
To je stvarnost u mojem svijetu.
Mislim da se Jodi počela sve više udaljavati od stvarnosti.
Jodi je tvrdila da je moj muž seksualni ovisnik.
Evo kako je ona definirala ovisnost.
Ako pornografiju gledaš jedanput godišnje,
ovisnik si.
Prozvala me ovisnikom čim me upoznala.
Pitao sam se ima li pravo.
Očajnički sam se htio promijeniti. Htio sam pokušati s ConneXionsom.
Jodi me pozvala da počnem gledati videa,
da slušam podcaste.
Kad vas požuda uhvati svojim lažima,
kada čujete poruke srama i ne možete osjećati,
jednostavno se isključite.
Prema Jodi, muškarci su poput djece koja ne znaju upravljati sobom.
Ovisnici su. Svi su odmah dobili tu etiketu.
Onda je počeo trening.
Učila nas je što se radi s ovisnikom. Kontrolira ga se.
5. TJEDAN - BRIGA O SEBI
Savjetovala mi je da uzmem sve čime može konzumirati pornografiju.
Uzela sam mu mobitel.
Ako sam se bojala da bi mogao gledati nešto neprimjereno,
otkazala bih pretplatu.
Riješila bih se interneta.
Prvi sam put pomislila: „Bože!
Mogu poduzeti nešto u životu.”
Mislim da je Jodi Hildebrandt možda bila otvorenija oko seksualnosti
od ostatka naše kulture.
Možete shvatiti da se žene osjećaju osnaženo.
Možda prvi put mogu postaviti granice
kada je riječ o seksualnom životu koji možda otpočetka nije zdrav.
Seks sam oduvijek smatrao nečim čime se trguje, očekivanjem.
Čini se da je ovo video Ruby i Kevina Frankea
o tome koliko im ConneXions pomaže.
Rekla bih da sada osjećamo veliku sigurnost.
Postoji veliko povjerenje.
Sada mi je seks neopisivo veći užitak
jer je stvaran i iskren i osjećam kao da je…
Ispunjen.
Često te granice nisu postavljale žene.
Postavila ih je Jodi koja se nametnula.
Tako nećete osnažiti ženu.
Žena samo sluša upute od nekog drugog.
Počeo sam ići na grupnu terapiju.
Sastajali smo se i individualno svaki tjedan.
Jodi je sa mnom na grupnoj terapiji za muškarce razgovarala drukčije
nego sa ženama.
Tada sam počeo shvaćati
da se mijenja pred različitim ljudima i publikama.
Ovo je ulomak iz mojeg dnevnika koji sam nedavno iskopao.
Znači, Jodi bi govorila:
„Moraš potražiti svaku riječ koja je sinonim
za ‘uništen’, ‘iskorišten’, ‘silovanje’.”
Ali kod mene nije bilo nevjere.
Nije bilo zlostavljanja.
Neprestano me pritiskala:
„Ethane, nemaš pojma koliko je tvoja ovisnost duboka.
Ti si čudovište.”
Evo što sam sve slušala.
„Kad god bih posrnuo, žena bi mi morala uskratiti seks
ili čak pristup djeci ili bi me čak zamolila da napustim dom.”
Počeli smo slušati veoma problematične stvari.
Stalno nam je govorila da ne trebamo seks.
Da odnos neće biti seksualan.
Moj brak nije bio bolji.
Jodi je savjetovala da se razdvojimo na godinu dana,
bez ikakvog kontakta.
U tom sam periodu završila u bolnici,
ali nije dala da ga nazovem ili pošaljem poruku.
Nije nam htjela pomoći da opet budemo zajedno.
Jednostavno je rekla da nema kontakta. Točka.
Moja žena je bila s Jodi koji dan prije.
Jodi joj je savjetovala što da kaže, kako da pristupi situaciji.
Rekla je: „Malo ću otići,
a kad se vratim, ne želim te zateći.”
Isprva sam se pitao što se događa. Bio sam potpuno šokiran.
Nazvao sam Jodi. Rekla je:
„Kada si u tom programu, nije sigurno biti s tobom.
Ja sam Jodi Hildebrandt i Bog me pozvao da riješim taj problem.
Moram vas razdvojiti.”
Dolazili su mi muškarci koji su bili kod Jodi Hildebrandt.
Žena bi bila uvjerena
da je Jodin program jedini način
da spase obitelj.
On se osjećao nemoćnim.
„Ako pružim otpor…”
Žena mu odmah kaže: „Poričeš.”
Ili: „Živiš u distorziji.” To je riječ koju je Jodi upotrebljavala,
i to često u svojim porukama.
Odluke podupiru ili istinu ili distorziju…
Imaš svijest oko istine i distorzije…
…napad distorzije…
Istina nije važna. Idemo. Biramo distorziju.
Ako naučimo načela istine… To je zaista istina.
Vidio sam da sam u dnevniku zapisao, najmanje šest-sedam puta:
„Teško mi je vjerovati Jodi.”
TREBAM LI BITI RASTAVLJEN?
Odnos između nas stalno je bio povuci-potegni.
Pokušavao sam surađivati, a to je ono što je ona tražila.
Ali stalno sam pokušavao shvatiti što to ona uopće želi od mene.
Od kraja siječnja od sredine svibnja te godine bio sam
gotovo potpuno izoliran.
Razdvajanje je bilo veoma mračno.
To su bili najmračniji trenutci mojeg života.
Kao da te muče, kao da te netko neprestano zakucava na dno
i govori ti:
„Prestalo bi, samo da me slušaš.”
Izolacija, usamljenost,
beznađe.
Nadam se da to nitko nikada neće morati proći.
Silno se trudila da me slomi i da…
Oprostite.
Da uništi moju obitelj.
Prijetila mi je da više nikada neću vidjeti dijete.
30. KOLOVOZA 2023.
17.57 H
Jeste li se pokušali javiti djeci, svratiti kući?
-Ne. -Je li…
Poštovao sam granice razdvajanja koje smo dogovorili.
Jeste li vi sami shvatili
da to trebate jer vam ne ide?
Ili vam je Jodi pomogla da shvatite…
Pokušavam shvatiti kako je ona uključena u vaš život.
Iskreno, fokusiran sam na nju.
Shvaćam to. Vidim zašto.
Jodi i Ruby su bliske.
I Jodi je vidjela
da trebam pomoć
kako bih se suočio sa svojom ovisnošću
te dobio potporu i pomoć koje trebam.
Bilo nam je važno da saznamo
da je Kevin bio izvan te situacije.
Inače,
ako nekomu zlostavljaju djecu tri ili četiri mjeseca,
kriv je i roditelj koji dopušta to zlostavljanje.
Ali Jodi mu je rekla: „Odseli se. Nema kontakta.”
I to je i učinio.
Vi ste roditelj s kojim djeca žive.
Ne vidim zašto vam ne bismo objasnili zašto smo uključeni u ovo.
Danas, nešto prije 11 sati,
služba 911 primila je poziv
o tome da…
Dječak od 12 godina kucao je na vrata i tražio je hranu i vodu.
Bio je teško pothranjen. Imao je…
Što znači ‘pothranjen’?
Mršav, žgoljav, neuhranjen.
Ne jede i ne pije dovoljno da može živjeti.
-Zato je… -Molim?
Na ekstremitetima je imao selotejp,
na rukama, na gležnjevima.
Bio je prepun rana od užeta kojim su ga vezali.
Razmislite na trenutak o tome što sam vam rekao.
To je stanje u kojemu je vaš sin.
Njegov šok je iskren.
Zaprepašten je.
Iz razgovora s Kevinom nisam saznala što se događalo u kući.
Godinu dana nije imao ništa s njima.
Ali uspjeli smo zaključiti da nije osumnjičen.
Pokušali smo shvatiti veoma čudnu situaciju.
Više od godinu dana nitko nije bio u kontaktu s njim osim Jodi.
Ona je bila u redovitom kontaktu s njim.
Nije mu dala da se približi kući ili obitelji.
Jer je „radila s njim”.
Propustio sam puno toga u odnosu s kćeri. To je ono najvažnije.
Bila je malena.
Puno smo se zabavljali od prvoga dana.
Ja zaista volim biti tata.
Stalno sam pisao u dnevnik da se bojim Jodina rasporeda.
NE ŽELI BITI ODVOJEN OD KĆERI
Ležerno bi komentirala:
„Katkada traje šest mjeseci, katkada dvije godine.”
Na kraju sam propustio kćerin prvi rođendan
jer sam pokušavao surađivati u programu.
Spomenuo sam to Jodi, a ona me zgazila.
Rekla je: „Ponizan čovjek ne bi me ni ispitivao.”
Morala sam ovisiti o njoj.
Kao da je glavni autoritet u mojem životu.
U jednom sam joj trenutku vjerovala nego vjerskim vođama,
a za mene je to golema stvar jer sam tako odgojena.
Jodi je apsolutno uvjerena
da je Božji glasnik kada je riječ o oporavku od ovisnosti.
Više nam je puta rekla da je to njezin poziv,
da je imala mnogo snova i manifestacija
koji su joj potvrdili da je to njezino životno djelo.
Jodi je bila sjajna u tome. Našla bi ranjive ljude,
kojima nije bilo najbolje u životu.
Sve bi uklopila u kontekst vjere,
što se dovoljno snažno poklapalo s onime što su ih učili,
a onda bi ih tjerala
na nešto na što ih normalni terapeut ne bi poticao.
Našla je nišu i reklamirala se.
A Jodi je znala kako uvjeriti ljude da joj daju novac.
Kad smo pretraživali kuću,
u ormaru Jodi Hildebrandt pronašli smo veliku torbu
s otprilike 80 000 dolara u gotovini.
Jodi je mnogo zarađivala. Mogu vam izračunati.
Plaćao sam joj 175 dolara na sat za svaki individualni termin.
Muška ili ženska tjedna terapija plaća se 75 dolara.
Ako plaćaš za sebe i partnera, to je 2000 dolara.
U Jodinu uredu pronašla sam popis svih klijenata.
Dolazilo joj je 46 ljudi tjedno.
JODIN PRIHOD 46 KLIJENATA PUTA 1000 = 46 000 MJESEČNO
Jodi nas je svaki mjesec stajala više od hipoteke.
Završili smo u dugovima. Kartice su nam bile u minusu.
Platili smo joj više od 50 000 dolara.
Tada sam mislila da se isplati jer ćemo ozdraviti
i lijepo živjeti zajedno.
30. KOLOVOZA 2023.
Teško mi je prihvatiti ovo i nositi se s ovim.
Shvaćate li da na zidu imam fotografiju svoje obitelji?
I gledam je svaki dan.
I radim. Radim svaki dan…
Da se mogu vratiti svojoj obitelji, da mogu spasiti svoju obitelj.
Sve što ste mi rekli zvuči kao izmišljena priča, ali…
Nemam pojma o čemu govorite.
Po stubama.
Ovo zvuči kao nešto iz horora.
Izaći ćemo onuda.
Ona ide na desnu stranu.
-Pričekajte u predvorju. -Dobro.
Što će biti s mojom ženom? Volim svoju ženu.
Uhićeni ste.
Terete vas u dvije točke.
Zlostavljanje ili zanemarivanje djeteta drugog stupnja.
Razumijete li to?
Jeste li dobro?
Trebamo li liječniku potvrdu da ste…
Trebate li pomoć prije nego što odete u zatvor?
Ne.
Dobro.
U redu, pa…
Čim završi, izvest ćemo je.
Uskočite.
Uhitili smo Ruby i Jodi zbog zlostavljanja djece.
Kad sam stavila Jodi u auto, rekla je:
„Zbilja želim da me saslušate.”
Rekla sam: „Tražili ste odvjetnika, poštovat ću tu odluku
i neću postavljati pitanja.”
Ona je rekla: „Ali slušajte kad vam kažem
da ta djeca ne smiju biti s drugom djecom.”
Nakon što je to rekla,
znala sam da je bila izravno upletena u to što su djeca bila izolirana.
Mislila sam da su ona i Ruby prijetnja djeci.
To je bilo dovoljno da tražimo da im ne odrede jamčevinu.
Imate li sada kakvih pitanja za mene?
Nemate pitanja? Dobro, možete unutra.
Ušla je?
Prevezli smo ih u kaznionicu Purgatory okruga Washington.
Na putu onamo pjevale su crkvene pjesme.
KAZNIONICA PURGATORY
Zove i poziv plaća…
Jodi Hildebrandt.
…zatvorenica u kaznionici Purgatory.
-Tu si? -Jesam.
Dobro. Dakle, Gospodin kaže:
„No prije svega toga podignut će na vas ruke i progoniti vas,
predavati vas u sinagoge i tamnice.”
Opa!
Onda kaže:
„A predavat će vas čak i vaši roditelji i braća,
rođaci i prijatelji.”
Ono…
Bože, točno se to događa.
Šokantne optužbe. Uhićena je mama blogerica s milijunima pratitelja
zbog zlostavljanja djece.
Na površinu su izašli uznemirujući detalji i reakcija je brza.
Ljudi počinju pričati kako im je bilo u ConneXionsu.
To savjetovalište vode Jodi Hildebrandt i Ruby Franke…
Svaki sam dan primala sumanut broj poziva.
Mnogo je dojava došlo od ljudi koji su tvrdili da su Jodine žrtve.
Među njima je bio i član Jodine obitelji.
Jessi rabi zamjenicu oni.
U to se vrijeme smatrala Jodinom nećakinjom.
Bila mi je skrbnica manje od godine dana u tinejdžerskom razdoblju.
Jessi nam priča što je Jodi učinila prije 14 godina.
Bilo je jutro. Jodi je došla i rekla Jessi:
„Tvojih roditelja više nema.”
Jessi je trebalo popraviti.
Vezala me, užetom i selotejpom.
Tjerala me da spavam na snijegu.
Ja sam Christi Judd.
Suprug i ja živjeli smo u American Forku,
nedaleko od Jodi Hildebrandt.
Tada je bila rastavljena.
Živjela je sa svoje dvoje djece.
Jessi je bila puna života kad je tek došla.
Bila je stara kao moj najstariji sin.
Mislila sam da će odmah postati najbolji prijatelji.
Ali dogovorili bismo se nešto…
U zadnji trenutak nikada nismo mogli doći do nje.
Jodi me stavljala u tešku izolaciju.
Govorila je da ne smijem biti s drugim ljudima,
da je sa mnom opasno.
Sve sam je manje viđala.
Vrata nisu smjela biti zatvorena jer je bila uvjerena
da neprestano masturbiram,
da gledam pornografiju.
To mi nije bilo poznato.
Ali vjerovalo joj se
jer je kontrolirala s pomoću vjere i Boga.
Htjela je da mi bude tako teško
da grijeh izađe iz mene.
SVE ZLO IZNUTRA
Čovjek prizna i ono za što nije kriv,
samo da zlostavljanje prestane.
Razgovor s Jessi pomogao mi je da bolje shvatim kako Jodi razmišlja.
Igra moći. Sveopća kontrola.
Jodi nije bila optužena za zlostavljanje,
ali taj je obrazac trajao već godinama.
Dvoje djece Ruby Franke nisu bili prve žrtve.
POVJERLJIVOST PODATAKA
NEMA NASILJA
Sa 16 godina odlazim na policiju. Više se nije dalo učiniti.
Nitko mi nije vjerovao. Zašto bi?
Uništila mi je vjerodostojnost.
SLUČAJ ZATVOREN: 10. OŽUJKA 2010.
Kad sam shvatila što se događa,
osjetila sam strašnu krivnju jer sam bila blizu, a nisam znala.
Iskreno, bila sam jako naivna.
Nisam mogla povjerovati da bi osoba u ulozi roditelja, teta
mogla biti takva prema djetetu. Nisam ni znala da je to moguće.
Saznala sam više o Jodinoj obitelji.
Njezino dvoje djece je odraslo.
Bila je otuđena od njih. Nisu htjeli imati veze s njom.
Jodi je podijelila s nama veoma malo o vlastitoj prošlosti.
Pričala nam je o Danu zahvalnosti
kad se vratila obitelji i svi su je mrzili.
Pomislila sam da je to čudno.
„Ja ti dolazim da popravim odnose u svojoj obitelji,
a tebe nitko u obitelji ne cijeni i ne poštuje.”
Ne znam mnogo o Jodinoj prošlosti.
U mladosti je bila košarkaška zvijezda.
Bila je Missica.
No poslije je u videima govorila da je u mladosti doživjela traumu.
Kad sam bila tinejdžerka i mlada žena, sjećam se da me prepravila bol.
Katkada je bilo neprimjetno, katkada intenzivno.
Ali temelj je uvijek bio osjećaj: „Nisi važna. Nisi dovoljna.”
A onda je 2020. objavila da je napisala knjigu.
Htjela sam podijeliti s vama
knjigu koju sam napisala. Zove se You Are Not „Not Enough”.
Pisala je o svom djetinjstvu.
O tome da su je više puta zlostavljali tinejdžeri.
„Zbog tih su me iskustava obuzeli zbunjenost, izoliranost, strah,
i to toliko da sam prikladno zaboravila na njih
sve do ranih 20-ih.”
ŠUTJELA SAM I NIKOMU NISAM REKLA.
„Božja milost dopustila mi je da zaboravim u mladosti,
iako je bilo znakova
da nisam vidjela da mi oklop puca.”
Govori o disocijaciji od svoje traume.
Ljudi koji u djetinjstvu dožive takvu strašnu traumu,
obično kasnije dobiju dijagnozu
složenog posttraumatskog stresnog poremećaja.
NEĆU NIKOG UZRUJATI
Izgubit ćeš dodir sa stvarnošću.
Od toga se distanciraš.
Jedan od simptoma je ponovno proživljavanje traume.
U tom slučaju, kad si dijete možeš biti žrtva
i počinitelj kad odrasteš.
Tko je imao moć kad je bila malena?
U njezinu svijetu, muškarci.
Kad je postala terapeutkinja, to se obrnulo.
Osjećala je da ona ima moć i kontrolu.
OKRUŽNA SUDNICA BROJ ČETIRI
Hvala na vremenu.
Ali želim surađivati
kada je riječ o Jodi.
Nekoliko tjedana nakon uhićenja, Kevin Franke došao je na drugi razgovor.
Više nas zanima dinamika,
kako je Jodi ušla u vašu vezu, u vaše živote.
Ruby je počela razgovarati s Jodi krajem 2018.
Htjela je da radi s Chadom.
Chad je drugo Rubyno i Kevinovo dijete po starosti.
Prolazio je fazu buntovnog tinejdžera.
To su zabilježili na kanalu 8 Passengers.
Chade, što radiš ondje?
-Ništa. -Nema pisanja poruka za večerom.
Dobro.
-Jutro… Hvala. -Nemamo vremena za vlog.
„Nemam vremena za vlog.” Uvijek imamo vremena za to!
Uskoro sam pronašao tonu sadržaja na internetu
u kojemu su Jodi i Ruby zajedno.
Postalo mi je jasno
da je Ruby snažno potpala pod Jodina učenja.
Ruby će potvrditi da sam bila iskrena.
Prvi je dan rekla da djeca trebaju granice.
I bilo je neugodno.
Oduzela sam im društvene mreže, mobitele.
Vidjela je da se isplati naučiti načela iskrenosti, odgovornosti i skromnosti.
I njezin život, ali i život njezine djece, naglo su se promijenili.
Ruby i Kevin vjerovali su Jodi, kao članu obitelji.
Od nje su tražili vodstvo, mudrost.
Kanal 8 Passengers pokazuje koliko je Jodi bila uklopljena u obitelj.
Jučer sam telefonski razgovarao sa svojom terapeutkinjom.
Naučila me što su istina i distorzija.
Mama stalno govori o Jodi, ali…
Jodi je vidjela platformu koja joj se svidjela.
Rubyn i Kevinov kanal 8 Passengers.
Kad su od nje tražili terapeutsku pomoć,
možda je mislila da može naslijediti dio uspjeha.
Ruby je živjela od reklamiranja djece.
Sada slijedi Jodin savjet.
Profesionalno su se udružile da bi reklamirale ConneXions.
Tu imamo Radost koja osnažuje.
Zbog Radosti koja osnažuje,
cijela moja obitelj ima zajednički vokabular.
Možemo komunicirati.
Podupirao sam to.
Zajedno smo postavili granice našem sinu Chadu.
Vidjela sam nekoliko videa koje je objavila Ruby.
Sinu je oduzela sobu.
Od listopada spavam na vreći za sjedenje.
Vratili su mi sobu prije dva tjedna.
Naši gledatelji to ne znaju.
Nakon te snimke
vidjeli smo da ljudi nisu smatrali da su bili samo strogi roditelji.
Napokon ćemo razotkriti taj kanal.
Godinama govorim da su zlostavljači.
Uzet ću škare…
Pogledaj me. I odrezat ću mu glavu.
Bila je užasna prema svojoj djeci.
Rekli smo im da ih ove godine neće posjetiti Djed Mraz.
POZOVITE POLICIJU TOJ OBITELJI
ONA JE NARCIS.
Ljudi na internetu…
Ušutkali su ih.
Bili su društveno mrtvi.
Mislim da je Ruby bila na rubu.
Na rubu onoga što je dobro i loše roditeljstvo.
Na YouTubeovu kanalu 8 Passengers nema nikakvih dokaza
da Ruby zlostavlja svoju djecu.
A onda se umiješala Jodi.
Imamo korak od čudnjikavog roditeljstva do zlostavljanja djece.
To je golem korak.
Početkom 2021.
bili smo u karanteni zbog COVID-a.
Bar je meni bilo jasno da su Jodine objave
sve agresivnije i ozbiljnije.
Iskreno, mislio sam da je na internetu fanatična.
Bog ima zadatak za sve vas.
Vrijeme je da se osigurate, da predsjedate
i zaštitite istinu, obitelji, djecu.
Jodi se priprema za smak svijeta.
Govorila bi mi: „Ethane, snažno vjerujem da ti pomažem da se pripremiš
za drugi dolazak Isusa Krista.”
I apsolutno sam vidio dokaze
da Jodi misli da se taj raspored intenzivira.
Ožujak 2021.
Jodi se otvorila Ruby.
Rekla je da vjeruje da je muče i proganjaju
sjene svake noći.
Ruby je bila uvjerena da možemo pomoći Jodi.
Mislio sam: „Da ne bi! Ne želim to u svojoj kući.”
Ali popustio sam.
Jodi Hildebrandt radila je mnogo toga što nije bilo etično.
Bila je terapeutkinja djece, ali i roditelja.
Kada je ona trebala pomoć, čini se oko mentalnog zdravlja,
uselila se klijentima.
Jodi je znala biti opsjednuta.
Govorila bi različitim glasovima.
Jodi bi se budila usred noći.
Imala je… U to su vrijeme mislili da su to proročanstva.
U tom trenutku Ruby je odlučila:
„Spavat ću u sobi s Jodi i riješit ću te noćne strahove.”
To je bilo to. Počele su spavati u istom krevetu.
Nametnule su mi silna pravila.
U kuhinji sam mogao jesti tek kad bi mi Ruby dopustila.
Jodi je harala na gornjem katu. To je bila zabranjena zona.
Zaključale bi se u sobu, po četiri-pet sati.
Izašle bi i bile bi na sedmom nebu.
Ruby bi podijelila sa mnom
da je imala nevjerojatnu viziju
i da je sve zapisala.
Tada me zamolila da odem.
Oduvijek me intrigira odnos između Jodi i Ruby.
Kako je govorila o njoj, kako ju je gledala.
Jodi i Ruby objavile su promotivni video
koji pokazuje koliko su bile bliske.
Provedite s nama dva dana u južnoj Uti,
na planinarenju, na jet-skiju, na treninzima
i individualnoj poduci.
Bilo je govora da je možda lezbijka.
Ali onda su tu njezini komentari,
da si ovisan ako si bio zajednice LGBTQ,
da se od toga može oporaviti, ali da je to nešto sramotno.
Da si u tome zato što si prepun srama.
Kad si u vjeri koja jako puno traži,
ako si član LGBT-ja,
često ti se čini da u njoj ne možeš ni zdravo postojati.
Ne možeš ni misliti na to da si LGBT.
Mislim da katkada članovi koji su vjernici
potisnu to i mogu zamrziti sami sebe.
I to se može pretvoriti u opasni ekstremizam.
Poslušala sam neke snimke i prilično je protiv LGBT-ja.
Ljudi će reći da homoseksualnost nije isto što i pedofilija!
Dobro, možda nije isto.
Ali isto je to da je to seksualna devijacija.
Znam da ima čvrsta stajališta kad je riječ o zajednici LGBTQ.
Vidio sam snimku na kojoj mi se čini da se Jodi previše brani.
Ja sam Božja kći. To sam ja.
Nisam gej
jer sam božanska.
Možda je Jodi htjela potisnuti neke osjećaje.
Nakon što je Jodi uspjela izolirati Ruby od Kevina,
uspjela joj je isprati mozak i uvjeriti je da je živuća proročica.
Možemo shvatiti kako je Jodi opravdala sljedeći korak.
„Imam pravi pristup seksualnosti.
Imam pravo što razdvajam obitelji.
Imam pravo što se želim pobrinuti da tvoja djeca ne skrenu s puta,
što se želim pobrinuti da djecu ne preuzmu zli utjecaji.”
Ruby i Jodi apsolutno su nakanile obaviti posao
koji im je namijenio Bog.
LJETO 2023.
Znamo, preko ljeta
Ruby i Jodi živjele su u Jodinoj kući.
Djecu su sustavno zlostavljali
i mučili kod kuće.
U isto vrijeme,
Jodi i Ruby i dalje snimaju u kući.
Pitate se odakle objavljujem vlogove?
Zašto sam otišla s YouTubea?
Da spasim svoju djecu.
Kanal 8 Passengers postao je kanal mama za istinu.
Pozdrav i dobro došli u Moms of Truth s Judi i Ruby.
Moms of Truth u biti dijeli savjete o roditeljstvu.
U ovom domu
nema osobnog prostora jer je to moj prostor.
Jer sam ja roditelj.
Strogih savjeta.
Bojite se pozvati dijete na odgovornost.
Umjesto da trčite za djecom,
morate naučiti nešto što se zove Principi istine.
Gubite bitke u vlastitom domu.
Vidio sam tu dinamiku, kako se Jodin javni sadržaj promijenio.
Iskorištavala je Ruby.
Volim… Volim djecu. Volim vašu djecu.
I imam svetu dužnost da vam pomognem da ih zaštitite.
A Ruby je dopustila da budem u njezinom životu
da joj pomognem da odgoji, uči i vodi svoju djecu.
To želimo podijeliti s vama…
Jodi je u Ruby dobila osobu
koja će dopustiti da je kontrolira
i da radi sve što Jodi kaže.
Pitam se je li ovo postalo tako gadno
jer je Jodi htjela vidjeti dokle može ići prije nego što se Ruby suprotstavi.
Nema dokaza da se Ruby suprotstavila.
Ako bi Jodi rekla:
„Jutros sam razgovarala s Bogom i to moramo učiniti”,
Ruby je to učinila.
Pogledajte definiciju kulta.
Mogu govoriti samo iz svojeg iskustva.
Ona je vođa koji ujedinjuje. Otpora nije bilo.
Bilo je mnogo ispiranja mozga. Bilo je mnogo izolacije.
Instinkt mi je govorio da nešto ne štima.
„Ovo nije u redu.
U tome što traži od mene nema dobrote.”
Teško je sjetiti se prošlosti i vidjeti u čemu sam sve slijedila Jodi,
unatoč tome što mi je govorio instinkt.
Bio sam odvojen prvih pet mjeseci.
Jodi sam viđao cijelu tu godinu.
Činilo mi se da se nešto mijenja. S vremenom je govorila opuštenije.
Gotovo kao da je gubila filtar.
„Ethane, ti i ne znaš kako je to čuti Božji glas.
Nikada ga nisi čuo.”
Gledao sam kako se netko raspada…
Kula u pijesku morala se srušiti u nekom trenutku.
To mi je bio najjači i najjasniji znak da napustim program.
Nedugo nakon toga žena i ja smo se rastali.
Apsolutno vjerujem da je to zbog Jodi.
Iskreno mislim da je Jodi uspjela ući
u moju psihu, u to kako donosim odluke,
jer sam očajnički htjela pomoć.
Trebala mi je nekakva nada za moj brak.
Ali na kraju smo vidjeli dovoljno upozorenja, pa smo odlučili otići.
Jodi je imala veliku ulogu u propasti mojega braka.
Rastali smo se za godinu dana.
Svi ćemo morati…
Cijela kultura morat će otkriti
kako ćemo razlučiti namjerne neistine, pogreška tumačenja,
istinu i činjenice i kako ćemo živjeti u tom svijetu.
Morali smo otkriti još mnogo toga.
Ali najviše smo htjeli razgovarati s djecom.
Razgovor s dječakom bio je fantastičan, veoma detaljan i pun opisa.
Počinjemo bolje shvaćati što se dogodilo toj djeci.
Sve je počelo onime što bih ja nazvao iznimno lošim roditeljstvom,
no ne kaznenim djelima.
Fizički zadaci, nošenje kutija po stubama za kaznu.
Ali onda to eskalira.
Dječak je opisao da su ih ekstremno tjelesno kažnjavali
zbog sitnih prijestupa.
Moramo se vratiti u kuću jer tu ima još svega.
A sada ću to gledati iz druge perspektive.
Pokušat ću potvrditi njegovu priču.
Dobili smo poziv od detektiva u kući.
Rekli su: „Majku mu.”
Tada smo našli dnevnike.
Mormoni jako vole dnevnike.
Kažu im da moraju bilježiti sve.
Našli su nekoliko dnevnika, a Rubyn je zaista bio…
To još nisam vidjela.
Našli smo zapise o svemu što se događalo.
Sve što su učinili djeci i zašto.
„Dječak i djevojčica ponašaju se jako devijantno.
Poduzimamo nešto kada je riječ o njihovu sebičnom i grešnom životu.”
16. KOLOVOZA 2023.
„Dječak drugi dan skače na malenom trampolinu.”
Satima bi morao skakati na trampolinu, po najvećoj ljetnoj vrelini.
Ako bi se htio odmoriti,
bio je lažljiv. Pokušao je varati.
„Prkosan je.
Dječak se drži hlada. Ili bolje rečeno njegov demon.
Vratila sam se s kaktusom.
Bockam ga u leđa da se vrati na sunce. I ne trza.
U transu je i ništa ne osjeća.”
Pronašli smo trampolin za vježbanje,
kao i fizička udubljenja,
tragove koje je ostavio na betonu.
Vidjela sam nakupine kalcija na trampolinu.
To je zato što se znojio.
Nije da se samo opuštao na njemu.
Mučili su ga na tom malenom trampolinu.
VELIK DAN ZA ZLO.
Rubyn dnevnik potvrdio je dječakovu priču.
IDI U ZATVOR
Rečenicu po rečenicu, sve što je rekao, ona je zapisala u dnevnik.
U dnevniku piše da Ruby radi to što radi iz ljubavi
kako bi otjerala zle duhove.
Mislim da sve to potječe od Jodi.
„Duh je jako jasno rekao Jodi:
‘Ne dopusti da ti odluke djece unište život.’”
15. SRPNJA 2023.
Ruby u dnevniku piše kako je dječak već jedanput pobjegao
usred noći.
„Bože! Oče! Trebamo čudo.
Pokaži nam gdje je dječak. Učinila sam sve što si tražio.
Zaštiti mene, zaštiti Jodi, zaštiti nas.”
Ali nije išao kucati na vrata.
Pokušao je doći do središta Ivinsa gdje je vidio svjetla.
„Pokušavam voziti što brže,
utrkujem se sa suncem, s vragom.
Ugledam dječaka. Hoda uz cestu.”
Najgore zlostavljanje uslijedilo je
nakon što je pokušao pobjeći, ali su ga uhvatile.
Prvo su ga vezale.
Svakako su pokušavale. Privezati ga na Ruby,
na utege,
ali na kraju su došle
do najučinkovitijeg vezanja, bar za njih.
Lisicama su mu vezale zapešća i zglobove,
položile su ga na trbuh,
a onda su privezali ta dva para lisica.
Potpuno je vezan.
Tada je jako gadno ozlijeđen.
Satima je bio u tom položaju.
Teško je zamisliti koliko izopačena odrasla osoba mora biti
da to učini djetetu.
30. KOLOVOZA 2023.
Da?
Bok, pitao sam se
možete li mi učiniti dvije usluge?
Pa, kakve?
Odvedite me u najbližu policijsku postaju.
Može i samo jedna usluga.
Jodi i Ruby uvijek su mu govorile
da će ići u zatvor zbog onoga što je učinio.
„Danas je bjesnio satima.”
„Nikad se neću promijeniti. Vodite me u zatvor. Ondje mi je mjesto.”
Gladan je i…
Kaže da…
On je kriv za ono što mu se dogodilo.
Zbog silne manipulacije
djeca su vjerovala da zaslužuju kaznu,
ali da ne zaslužuju bezuvjetnu ljubav, ono što bi roditelji trebali davati djeci.
Je li Jodi sada ondje?
-Da. -Dobro.
Jodi Hildebrandt je upravo ondje.
Dobro.
Možda će ga uskoro doći tražiti, ali…
Neka policija dođe što prije.
Ona nije…
Ona nije dobra.
Prvi policajac koji je došao
vidio je vozilo na cesti na putu onamo.
Vjerojatno je bio svjestan da je to Jodi Hildebrandt
i da traži dječaka.
Kad ga je Jodi zaustavila i pitala je li vidio dječaka,
brzo se snašao i rekao:
„Nisam, ali ako ga vidim, javit ću vam.”
Rekla je da živi ondje. Dobro.
„Upravo razgovaram s narednikom.”
Mislim da se Jodi vratila u kuću
kad je vidjela policajce.
Uzela je uže i lisice koje je dječak skinuo
i odnijela ih u sef.
Stavila ih je u donju ladicu i zatvorila prostoriju.
Prostoriju za koju nam je rekla da nema šifru.
Zaključan je nekoliko godina i…
Mislim da je to učinila jer je znala da to jasno pokazuje da je upletena.
KAZNIONICA PURGATORY
DAN NAKON UHIĆENJA
Ovo je lov na vještice.
Vrag me proganja godinama.
-Poznaješ moje srce. -Za što su te optužili?
Zlostavljanje djeteta drugog stupnja.
ŠERIF OKRUGA
To je jako ozbiljno.
Odrasli teško shvaćaju
da djeca mogu biti puna zla
i kako se bori protiv toga.
Ne poznajem odrasle koji su spremni vidjeti istinu.
Preostala vam je još minuta poziva.
Djeca će provesti tri dana u bolnici.
Baš čudno.
To nije potrebno.
Pokušavaju ovo preuveličati.
Prekoračili ste dopušteno vrijeme za ovaj poziv. Doviđenja.
Kad su bile u zatvoru, Ruby je i dalje mislila
da je Jodi odabrana,
ona koja joj prenosi riječ Božju.
Jadna Jodi. Pogrešno tumače njezine riječi i ne razumiju.
Ugrozi sebe zbog drugih, a onda se oni naljute na nju.
To je apsolutno užasno.
Užasno je.
I znaš što? Svaki Joseph Smith…
Krivo shvaćaju sve divne Božje ljude.
Nitko ne želi istinu.
Jer ta djeca…
Probudila sam se. Duh je rekao da je to vražje djelo. Vidio si ga.
Vidio si kako me napada.
„Dječak kaže da štuje vraga.
Odlučile smo da se ne možemo nositi s pogoršanjem.”
U dnevniku piše da Jodi priprema kuću za prodaju.
„Ta djeca nemaju pojma koliko se žrtvujemo zbog njih.”
Našli smo dokumentaciju o tome da je Jodi kupila
nekoliko hektara u Arizoni usred pustinje.
Kupila je dva traktora da bi djeca mogla raditi.
„Djevojku ću dovesti u hladnu kuću. Može sjediti u smočnici.
Mislit će da su pobijedili,
da su dobili što su htjeli. Opustit će se.
I onda, bum! Izbacit ćemo ih u pustinji.”
To je najgore mučenje.
Ljudima polako uskraćuješ ono što trebaju.
Ali Ruby i Jodi bile su toliko desenzibilizirane
da ih u vrijeme uhićenja ništa nije moglo zaustaviti.
2. PROSINCA 2023.
Kad si posljednji put razgovarala s njom? Onoga dana?
Kad su nas uhitili.
Stavili su nas u odvojene ćelije. Otada smo razdvojene.
Tada se nešto počelo mijenjati.
Pomislila sam da nije bila iskrena.
Nekoliko mjeseci poslije činilo se
da je Ruby možda malo postala svjesna što se događa.
Vjerujem da Bog ima prste u tome što je Ruby slobodna
ili kako god to želite zvati.
Da, apsolutno.
Ovo je bila najčudnija
i najčudesnija intervencija.
Odvojila me od Jodi
pa je ne čujem.
To što sam otišla, što je ne čujem,
to mi je razjasnilo dosta toga.
Znam, ovo se čini ludim
i još ne znam zašto se tako osjećam,
ali čini mi se da je sve vodilo k tomu da ja završim ovdje.
Znam da zvuči bizarno.
Ne bih trebala biti ovdje. Nisam ništa skrivila.
Bilo je jasno da Jodi nije bila spremna prihvatiti odgovornost.
Govorila bi:
„Nismo zlostavljale djecu. Sami su si to učinili.”
Nismo to učinile.
Nismo učinile ono što je na fotografijama.
Jesmo li to stavile na njega, a on se trljao i rezao? Da.
Ali nismo to učinile.
Jodi sve poriče.
Tvrdi da nema veze s tim. Bila sam šokirana.
Kad smo posložili detalje…
A i neugodno je…
Zar sam bila tako lakovjerna?
Bože, kako…
Kako sam joj mogla dati takvu moć
i nisam to vidjela?
Zbunjenost ne opravdava zločine.
Ne želim umanjivati.
Ruby je počinila zločine,
a Jodi je manipulirala Ruby i rekla joj da počini zločine.
Oboje može biti istina.
PROSINAC 2023.
Suđenja u slučajevima zlostavljanja djece teško padaju djeci žrtvama.
Nastojimo ih zaštititi.
Na kraju smo im ponudili
da priznaju krivnju u četiri točke
i da za svaku dobiju zatvorsku kaznu.
TERAPEUTKINJA PRIZNALA KRIVNJU
Oboje su priznale krivnju.
Optužene su za iste zločine, ali čija je krivnja veća?
Odvjetnik Ruby Franke objavio je izjavu.
Tvrdi da ju je Jodi izolirala od obitelji i iskrivila njezin osjećaj morala.
Ustanite.
Sudac John J. Walton predsjeda. Možete sjesti.
Dobro jutro, dame i gospodo. Dobro došli na sud.
IZRICANJE KAZNE
Želi li gđa Franke dati izjavu?
Želi.
U protekle četiri godine
odlučila sam slijediti savjet i vodstvo, koji su me odveli u deluziju.
Stvarnost je ostala iskrivljena
jer sam se micala od svakoga tko ju je osporavao.
Naveli su me da povjerujem kako je svijet zao.
Činilo se da se Ruby kaje.
Bar me malo zavarala.
Sud opet zasjeda. Možete sjesti.
Gđo Hildebrandt?
Iskreno volim ovu djecu.
Želim da ozdrave, fizički i emocionalno.
Nadam se i molim da će ozdraviti te da će moći predivno živjeti.
Nije htjela izgovoriti te riječi,
da je nekako naudila toj djeci,
da ih je odvela kući i mučila.
To što se dogodilo toj djeci i vaša filozofija u ophođenju s njima,
iskreno, to je odvojeno od stvarnosti i svih standarda pristojnog ponašanja
ili čak zdravog razuma.
Sud određuje četiri kazne u trajanju od jedne do 15 godina
koje ćete služiti uzastopno
za svaku od četiri točke teškog zlostavljanja djece.
Htjela sam se preseliti, a završila sam u zatvoru.
Znaš, pitam se što je to.
Već pet mjeseci se molim: „Objasni mi to.
Molim te, pomozi mi da shvatim.
Onda sam to povezala sa svojim blagoslovom.
U prvom odlomku piše:
„Snagom svojeg primjera i izgovorene riječi,
bit ćeš sjajno oruđe u ruci Gospodnjoj
i mnogima ćeš prenijeti evanđelje.
Plakala sam valjda jedan sat. Sve je došlo na svoje.
Rekla sam: „Sretna sam što idem u zatvor.”
Znam da Jodi u sebi misli da može preuzeti zasluge za sve ovo.
Onako kako otac zlostavljač smatra da je očvrsnuo svoju djecu.
Mislim da je ondje gdje treba biti.
Ciklus se mora prekinuti.
Ne znam bi li se ovo moglo dogoditi drugdje.
Utah štiti svoje.
Mjesna vjerska baza spremna je slijediti svoje vođe,
i to bez pogovora.
A Jodi Hildebrandt nekako je uvjerila ljude
da je ona vođa.
Aktivni sam član te crkve. To je odvratno.
Netko je opijen moći,
pa otme nešto što mnogima može pomoći
i pretvori to u nešto što može biti zlo i štetno.
Ovo je priča o vjerskom ekstremizmu.
Zato je Jodi tako opasna za društvo.
Traži utjecaj i moć nad ljudima.
Natjerat će ljude da rade ono što šteti njima
i nama, društvu u cijelosti.
KAZNIONICA U UTI
Sada je u zatvoru pa često razmišljam
o njezinoj dramatičnoj promjeni i pitam se
pokušava li i dalje navući ljude
i odvesti ih u mrak u koji je odvela mnoge druge.
Mislim da je iznimno opasna.
Kada bi Jodi izašla i kada bi mogla i dalje utjecati na ljude,
otkrila bi kako da utječe i nastavila bi.
Ima jasan obrazac manipulacije
i žrtava tijekom godina.
Nije stala nakon Jessi.
Neće stati ni sada.
Voli kontrolu i bila bih jako zabrinuta zbog toga
kada bi joj dali da izađe.
Blagoslov je prilično jasan.
Kaže:
„Vlastitim primjerom odašilješ najjaču poruku.”
Ima li boljeg primjera od toga da nepravedno završiš u zatvoru?
I širi evanđelje.
To i planiram učiniti.
JODI I RUBY SLUŽE KAZNU OD 4 DO 30 GODINA ZATVORA
PREMA ODLUCI ODBORA ZA POMILOVANJA I UVJETNE OTPUSTE U UTI.
KEVIN FRANKE PODNIO JE ZAHTJEV ZA RASTAVOM U STUDENOM 2023.
IMA POTPUNO SKRBNIŠTVO NAD MLAĐOM DJECOM.
Prijevod titlova: Jelena Šestak